Eg heiter Jens Bergensten, men eg er betre kjent som Jeb. Eg leiar utviklinga av Minecraft
her hos Mojang i Stockholm. Eg var 11 eller kanskje 12 og starta med programmering
fordi eg ville lage spel. Ein av venene til faren min sa at for å lage spel måtte du
lære å programmere. Så det var slik eg starta. Eg likar å lage og tenkje ut korleis
ting skal byggast opp. Det er det eg likar veldig godt med Minecraft. Den neste
timen skal du lære grunnleggande datafag ved å programmere Alex eller Steve til å
flytte seg gjennom ein simulert del av verda i Minecraft. I tradisjonell programmering
skriv me tekst, men i dag nyttar me BLOCKLY: eit system med blokkar du kan dra og sleppe
for å skrive program. Under hetta lagar du JacaScript-kode. Idéen er at du skal lære
det same som dataprogrammerarar brukar kvar dag, og det er grunnmuren i datafaga.
Her hos Mojang brukar me dei same prinsippa for å få Minecraft til å funke.
Før du startar, må du velje ein figur. Eg veljer Alex. La oss bygge kode til eit program
som hjelper ho å flytte rundt på skjermen. Skjermen din er delt i tre hovuddelar.
Til venstre er spelerommet i Minecraft, der programmet vil køyre. Instruksjonane til
kvart nivå står skrive under. Dette midt- rommet er verktøykassa, og kvar av blokkene
er ein kommando som styrer Alex sine rørsler. Det kvite rommet til høgre vert
kalla "arbeidsrommet" og der der vi bygger eller programmerer. Om me dreg "moveForward"
til arbeidsrommet og så klikkar "Run" ("Køyr"), kva skjer? Alex flyttar seg ein plass på
rutenettet til venstre. Og kva om me ynskjer å gjere noko etter at ho har flytta seg ein plass?
Då kan me legge til ein blokk til i programmet. Eg veljer "turnRight", og eg dreg blokka
under "moveForward"-blokka til ei orange linje kjem opp. Då slepp eg, og dei to
blokkene vil sitte saman. Når eg trykker "Køyr" igjen, vil Alex gjere
kommandoane som er sett saman frå topp til botn i "arbeidsrommet". Og om du
nokon gong vil ta vekk blokker, berre dra ho tilbake i verktøykassa. For å gjere om
endringar og komme tilbake til der brettet starta, bruk "Start Over"-knappen øvst til
høgre i "arbeidsrommet". Ein ting til, ser du den vesle trekanten på "snu"-blokkene?
Når du ser ein slik trekant, tyder det at du kan velje noko anna frå ei liste.
La oss starte kodinga!